% tex2asc-version: 1.2
%
%    Life of Cato.
%
%    Contributor: Nicholas Koenig <nkoenig@ctc.ctc.edu>
%
%    Original publication data:
%         Barss, John E.  _Cornelius_Nepos:_Twenty_Lives_
%                                             New York: Macmillan & Co., 1900
%
%    Version: 0.01 (Beta), 5 September 1994
%
%    This file is in the Public Domain.
%

\input ks_macros
\docversion=1.5pt \warnifold

%From nkoenig@ctc.ctc.edu  Sun Sep  4 00:14:36 1994
%Return-Path: <nkoenig@ctc.ctc.edu>
%Received: from mx3.u.washington.edu by stein2.u.washington.edu
%	(5.65+UW94.4/UW-NDC Revision: 2.30 ) id AA09475;
%	Fri, 2 Sep 94 13:27:41 -0700
%Received: from ctc.ctc.edu by mx3.u.washington.edu
%	(5.65+UW94.4/UW-NDC Revision: 2.30 ) id AA10837;
%	Fri, 2 Sep 94 13:27:40 -0700
%Received: by ctc.ctc.edu
%	(1.38.193.5/16.2) id AA23127; Fri, 2 Sep 1994 13:28:05 -0700
%Date: Fri, 2 Sep 1994 13:28:05 -0700 (PDT)
%From: Nicholas Koenig <nkoenig@ctc.ctc.edu>
%Subject: Libellus texts
%To: perseant@u.washington.edu
%Message-Id: <Pine.3.89.9409021345.A23113-0100000@ctc.ctc.edu>
%Mime-Version: 1.0
%Content-Type: TEXT/PLAIN; charset=US-ASCII
%Status: OR
%
%I am transmitting four more lives.

\centerline{LIBER DE LATINIS HISTORICIS}
\medskip
\centerline{CATO}
\bigskip

%       Cato's career up to the time of his consulship.

\chap  M.~Cato, ortus municipio Tusculo, adulescentulus, prius quam
honoribus operam daret, versatus est in Sabinis, quod ibi heredium a
patre relictum habebat.  Inde hortatu L.~Valeri Flacci, quem in
consulatu censuraque habuit conlegam, ut M.~Perpenna censorius narrare
solitus est, Romam demigravit in foroque esse coepit.  Primum stipendium
meruit annorum decem septemque.  Q.~Fabio M.~Claudio consulibus
tribunus militum in Sicilia fuit.  Inde ut rediit, castra secutus est C.
Claudi Neronis, magnique opera eius existimata est in proelio apud
Senam, quo cecidit Hasdrubal, frater Hannibalis.  Quaestor obtigit P.
Africano consuli, cum quo non pro sortis necessitudine vixit.  Namque ab
eo perpetua dissensit vita.  Aedilis plebei factus est cum C.~Helvio. 
Praetor provinciam obtinuit Sardiniam, ex qua quaestor superiore tempore
ex Africa decedens Q.~Ennium poetam deduxerat, quod non minoris
aestimamus quam quemlibet amplissimum Sardiniensem triumphum.

%      Cato as consul, as provincial governor, and as censor.

\chap  Consulatum gessit cum L.~Valerio Flacco.  Sorte provinciam
nactus Hispaniam citeriorem ex ea triumphum deportavit.  Ibi cum diutius
moraretur, P.~Scipio Africanus consul iterum, cuius in priore consulatu
quaestor fuerat, voluit eum de provincia depellere et ipse ei succedere,
neque hoc per senatum efficere potuit, cum quidem Scipio principatum in
civitate obtineret, quod tum non potentia, sed iure res publica
administrabatur.  Qua ex re iratus senatui consulatu peracto privatus in
urbe mansit.  At Cato censor cum eodem Flacco factus, severe praefuit ei
potestati.  Nam et in compluris nobilis animadvertit et multas res novas
in edictum addidit, qua re luxuria reprimeretur, quae iam tum incipiebat
pullulare.  Circiter annos octoginta, usque ad extremam aetatem ab
adulescentia, rei publicae causa suscipere inimicitias non destitit.  A
multis tentatus non modo nullum detrimentum existimationis fecit, sed
quoad vixit, virtutum laude crevit.

%                 The writings of Cato.

\chap  In omnibus rebus singulari fuit industria.  Nam et agricola
sollers et peritus iuris consultus et magnus imperator et probabilis
orator et cupidissimus litterarum fuit.  Quarum studium etsi senior
adripuerat, tamen tantum progressum fecit ut non facile reperiri possit
neque de Graecis neque de Italicis rebus quod ei fuerit incognitum.  Ab
adulescentia confecit orationes.  Senex historias scribere instituit. 
Earum sunt libri septem.  Primus continet res gestas regum populi
Romani, secundus et tertius unde quaeque civitas orta sit Italica, ob
quam rem omnis Origines videtur appellasse.  In quarto autem bellum
Punicum est primum, in quinto secundum.  Atque haec omnia capitulatim
sunt dicta.  Reliqua quoque bella pari modo persecutus est usque ad
praeturam Ser. Galbae, qui diripuit Lusitanos.  Atque horum bellorum
duces non nominavit, sed sine nominibus res notavit.  In isdem exposuit
quae in Italia Hispaniisque viderentur admiranda.  In quibus multa
industria et diligentia comparet, nulla doctrina.

Huius de vita et moribus plura in eo libro persecuti sumus quem
separatim de eo fecimus rogatu T.~Pomponi Attici.  Qua re studiosos
Catonis ad illud volumen delegamus.

\bye
